Na temelju članka 31. stavka 1. točke 2. Statuta Hrvatskog zavoda za mirovinsko osiguranje (Narodne novine, broj 28/14, 24/15, 73/19 I 147/20), članka 12. Pravilnika o uvjetima i načinu prodaje stanova u vlasništvu Hrvatskog zavoda za mirovinsko osiguranje, KLASA: 041-01/18-02/3, URBROJ: 341-99-01/01-18-7 od 20. lipnja 2018., Odluke Upravnog vijeća Hrvatskog zavoda za mirovinsko osiguranje za prodaju nekretnina, KLASA: 041-01/24-02/5, URBROJ: 341-99-01/01-24-6 od 18. lipnja 2024., Odluke Upravnog vijeća Hrvatskog zavoda za mirovinsko osiguranje za prodaju nekretnina, KLASA: 041-01/24-02/7, URBROJ: 341-99-01/01-24-13 od 23. kolovoza 2024., te Odluke ravnatelja Hrvatskog zavoda za mirovinsko osiguranje o pokretanju postupka prodaje nekretnina u vlasništvu Hrvatskog zavoda za mirovinsko osiguranje, KLASA: 370-03/24-01/695, URBROJ: 341-99-07/6-24-1 od 4. rujna 2024., Hrvatski zavod za mirovinsko osiguranje, Zagreb, A. Mihanovića 3, objavljuje

J A V N I N A T J E Č A J

za prodaju nekretnina

I. Predmet natječaja

Predmet prodaje su sljedeće nekretnine u vlasništvu Hrvatskog zavoda za mirovinsko osiguranje:

1. STAN (U KUĆI) - ULICA KRALJA TOMISLAVA 58, BELI MANASTIR, upisan u knjizi položenih ugovora Općinskog suda u Osijeku, Zemljišnoknjižnog odjela u Belom Manastiru, u podulošku: 1028, površine 67,10 m2, nalazi se u prizemlju zgrade sagrađene na k. č. br. 1238, Knjiga PU Beli Manastir, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 23.050,00EUR

JAMČEVINA: 2.305,00 EUR

VRIJEME RAZGLEDAVANJA: Stan se može razgledati 24. rujna 2024. i 1. listopada 2024. u vremenu od 11:00 do 11:45 sati (kontakt: 031/220-500).

1. STAN- ULICA DR. FRANJE TUĐMANA 2C, BELI MANASTIR, upisan u knjizi položenih ugovora Općinskog suda u Osijeku, Zemljišnoknjižnog odjela u Belom Manastiru, u podulošku: 72, površine 35,00 m2, nalazi se na 3. katu zgrade izgrađene na k. č. br. 1072, zk. ul. br. 2081, k.o. Beli Manastir, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 19.350,00EUR

JAMČEVINA: 1.935,00 EUR

VRIJEME RAZGLEDAVANJA: Stan se može razgledati 24. rujna 2024. i 1. listopada 2024. u vremenu od 12:00 do 12:45 sati (kontakt: 031/220-500).

1. STAN- ULICA DR. FRANJE TUĐMANA 2C, BELI MANASTIR, upisan u knjizi položenih ugovora Općinskog suda u Osijeku, Zemljišnoknjižnog odjela u Belom Manastiru, u podulošku: 73, površine 35,00 m2, nalazi se na 3. katu zgrade izgrađene na k. č. br. 1072, zk. ul. br. 2081 k.o. Beli Manastir, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 22.150,00EUR

JAMČEVINA: 2.215,00 EUR

VRIJEME RAZGLEDAVANJA: Stan se može razgledati 24. rujna 2024. i 1. listopada 2024. u vremenu od 12:00 do 12:45 sati (kontakt: 031/220-500).

1. STAN- BILOGORSKA ULICA 39, GLOGOVAC (KOPRIVNICA), upisan u zemljišnim knjigama Općinskog suda u Koprivnici, Zemljišnoknjižnog odjela u Koprivnici, površine 52,00 m2, nalazi se u prizemlju zgrade sagrađene na z. č. br. 1096/2, zk. ul. br. 2457 k. o. Glogovac, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 5.090,00EUR

JAMČEVINA: 509,00 EUR

VRIJEME RAZGLEDAVANJA: Stan se može razgledati 24. rujna 2024. i 1. listopada 2024. u vremenu od 10:15 do 11:00 sati (kontakt: 048/654-730).

1. STAN- ULICA TINA UJEVIĆA 4, KARLOVAC, upisan u zemljišnim knjigama Općinskog suda u Karlovcu, Zemljišnoknjižnog odjela u Karlovcu, površine 24,64 m2, nalazi se na 5. katu zgrade sagrađene na z. č. br. 1513/7, zk. ul. br. 1254 – posebni dio nekretnine: E-65 k. o. Karlovac II, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 34.350,00EUR

JAMČEVINA: 3.435,00 EUR

VRIJEME RAZGLEDAVANJA: Stan se može razgledati 24. rujna 2024. i 1.listopada 2024. u vremenu od 9:30 do 10:15 sati (kontakt: 097/796-2186).

1. KUĆA, POMOĆNE ZGRADE I DVORIŠTE - ULICA KARDINALA BL. ALOJZIJA STEPINCA 17, OKUČANI, upisana u zemljišnim knjigama Općinskog suda u Slavonskom Brodu, Zemljišnoknjižnog odjela u Novoj Gradiški, ukupne površine 368,00 m2, nalazi se na z. č. br. 391/2, zk. ul. br. 913 k. o. Okučani, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 7.850,00EUR

JAMČEVINA: 785,00 EUR

VRIJEME RAZGLEDAVANJA: Stan se može razgledati 25. rujna 2024. i 2.listopada 2024. u vremenu od 9:00 do 10:00 sati (kontakt: 099/282-3333).

1. STAN- ULICA MATIJE GUPCA 30, SUNJA, upisan u zemljišnim knjigama Općinskog suda u Sisku, Zemljišnoknjižnog odjela u Sisku, površine 35,75 m2, nalazi se na 1. katu zgrade sagrađene na z. č. br. 1186, zk. ul. br. 1017 k. o. Sunja, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 15.350,00EUR

JAMČEVINA: 1.535,00 EUR

VRIJEME RAZGLEDAVANJA: Stan se može razgledati 25. rujna 2024. u vremenu od 11:00 do 12:00 sati i 2. listopada 2024. u vremenu od 11:00 do 12:00 sati (kontakt: 098/927- 6475).

1. STAN – ULICA MIRKA DEANOVIĆA 13, ZAGREB, upisan u knjizi položenih ugovora Općinskog suda u Zagrebu, Zemljišnoknjižnog odjela u Zagrebu, u podulošku: 3511, površine 41,60 m2, nalazi se na 5. katu zgrade sagrađene na k. č. br. 2954/5, po novoj izmjeri čest.br. 2972/2 k.o. Dubrava, Knjiga PU Granešina, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 81.350,00 EUR

JAMČEVINA: 8.135,00 EUR

VRIJEME RAZGLEDAVANJA: Stan se može razgledati 24. rujna 2024. u vremenu od 11:30 do 12:30 sati i 4. listopada 2024. u vremenu od 11:00 do 12:00 sati (kontakt: 01/492- 5601).

1. STAN – ULICA VILE VELEBITA 40, ZAGREB, upisan u zemljišnim knjigama Općinskog suda u Zagrebu, Zemljišnoknjižnog odjela u Zagrebu, površine 40,65 m2, nalazi se na trećem katu zgrade sagrađene na z. č. br. 2879/13, zk. ul. br. 111296 – posebni dio nekretnine: E-100 k. o. Granešina, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 75.350,00 EUR

JAMČEVINA: 7.535,00 EUR

VRIJEME RAZGLEDAVANJA: Stan se može razgledati 24. rujna 2024. u vremenu od 13:00 do 14:00 sati i 4. listopada 2024. u vremenu od 12:15 do 13:15 sati (kontakt: 01/492- 5601).

1. STAN – ULICA MILOVANA GAVAZZIJA 23**, ZAGREB**, upisan u zemljišnim knjigama Općinskog suda u Zagrebu, Zemljišnoknjižnog odjela u Zagrebu, površine 32,09 m2, nalazi se u prizemlju zgrade sagrađene na z. č. br. 3549/12, zk. ul. br. 109402 – posebni dio nekretnine: E-37 k. o. Resnik, vlasništvo Hrvatskog zavoda za mirovinsko osiguranje u cijelosti.

POČETNA PRODAJNA CIJENA: 61.350,00 EUR

JAMČEVINA: 6.135,00 EUR

VRIJEME RAZGLEDAVANJA: Stan se može razgledati 24. rujna 2024. u vremenu od 14:15 do 15:15 sati i 4. listopada 2024. u vremenu od 13:30 do 14:30 sati (kontakt: 01/492- 5601).

Nekretnine se prodaju u zatečenom stanju „viđeno – kupljeno“.

Prodavatelj ne odgovara za pravne i materijalne nedostatke nekretnine koja je predmet javne prodaje.

Stanovi za koje je naznačeno da su u izvanknjižnom vlasništvu Hrvatskog zavoda za mirovinsko osiguranje, u posjedu u prodavatelja, ali nisu u zemljišnim knjigama upisani kao njegovo vlasništvo, što ne utječe na pravo vlasnika da raspolaže sa svojom nekretninom. Hrvatski zavod za mirovinsko osiguranje kupcima će predati stan u posjed i dati svu potrebnu dokumentaciju kojom raspolaže za stan, međutim dužnost kupca je da upiše stan u zemljišne knjige.

Za nekretnine u kojima je isključena električna energija (privremeno ili trajno), kupac je dužan provesti potrebne radnje i snositi troškove njezinog ponovnog priključenja.

II. Kupoprodajna cijena

Početna cijena određena je za svaku nekretninu pojedinačno i plaća se odjednom, u roku 30 dana od sklapanja ugovora o kupoprodaji i izdavanja izlaznog računa.

III. Pravo sudjelovanja

Pravo sudjelovanja na javnom natječaju imaju sve domaće fizičke i pravne osobe te strane fizičke i pravne osobe, državljani EU ili država s kojima RH ima uspostavljen reciprocitet u pravu na kupnju nekretnina s obzirom na državljanstvo kupca, uz prethodnu suglasnost ministarstva nadležnog za poslove pravosuđa.

IV. Sadržaj ponude

Ponuda mora sadržavati **(prilog 1.)**:

1. osobne podatke ponuditelja (ime i prezime fizičke osobe, odnosno naziv pravne osobe, osobni identifikacijski broj (OIB), kontaktne podatke (adresa, faks, broj telefona, e-adresa) te naziv banke i broj računa ponuditelja za povrat jamstva u slučaju neprihvaćanja ponude)
2. naznaku nekretnine za koju se ponuda podnosi
3. cijenu izraženu u eurima (brojkama i slovima) koja **mora biti viša od početne cijene**
4. potpis ponuditelja
5. popis priloga dostavljenih uz ponudu.

Ponudi se obvezno prilaže:

1. a) domaće fizičke osobe dužne su priložiti presliku važeće osobne iskaznice, a strane fizičke osobe presliku putovnice

b) domaće pravne osobe dužne su priložiti izvornik ili ovjerenu presliku izvatka iz sudskog registra, a strane pravne osobe izvornik ili ovjerenu presliku izvatka iz domicilnog registra s ovjerenim prijevodom sudskog tumača na hrvatski jezik, ne stariji od 60 dana od dana objave javnog natječaja

1. domaće fizičke i pravne osobe dužne su priložiti izvornik ili ovjerenu presliku potvrde Porezne uprave o nepostojanju duga po osnovi javnih davanja, koja ne smije biti starija od 60 dana od dana objave javnog natječaja
2. dokaz o izvršenoj uplati jamčevine
3. vlastoručno potpisana izjava ponuditelja kojom se obvezuje da će u slučaju prihvaćanja njegove ponude snositi troškove sklapanja i provedbe ugovora o kupoprodaji te da u cijelosti prihvaća uvjete javnog poziva za javno prikupljanje ponuda **(prilog 2.)**.

V. Jamčevina

Ponuditelji su dužni uplatiti jamčevinu u visini 10 % početne cijene nekretnine u korist Državnog proračuna, Republika Hrvatska, Zagreb, Katančićeva 5, **IBAN HR1210010051863000160, poziv na broj: HR64 9725-23911-OIB uplatitelja.**

Izabranom ponuditelju uplaćena jamčevina uračunava se u cijenu, a ostalim ponuditeljima Hrvatski zavod za mirovinsko osiguranje vratit će jamčevinu u roku od 30 dana od dana donošenja odluke o odabiru najpovoljnije ponude, s tim da ponuditelj kojem se vraća jamčevina nema pravo na kamate za razdoblje od njezine uplate do isplate.

VI. Dostava ponuda

Krajnji rok predaje ponuda je 11. listopada 2024.

Pisana ponuda dostavlja se na adresu: HRVATSKI ZAVOD ZA MIROVINSKO OSIGURANJE, Središnja služba, Odjel za gospodarenje nekretninama, Zagreb, A. Mihanovića 3, s naznakom „Ponuda za kupnju stana - redni broj stana iz natječaja – NE OTVARATI“.

S danom predaje ponude smatra se dan zaprimanja ponude na adresu naznačenu u javnom pozivu, odnosno dan predaje ponude na poštu preporučenom pošiljkom.

Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

Ukoliko je kupac zainteresiran za kupnju dvije ili više nekretnina, potrebno je da za svaku nekretninu dostavi posebnu ponudu, u posebnoj omotnici sa svim potrebnim prilozima.

VII. Javno otvaranje ponuda

Ponude će se otvarati 24. listopada 2024. u 10.00 sati u prostorijama Hrvatskog zavoda za mirovinsko osiguranje, Zagreb, A. Mihanovića 3, dvorana A, II. kat.

Otvaranju ponuda mogu biti nazočni samo ponuditelji osobno ili opunomoćeni predstavnici ponuditelja (potrebna punomoć ovjerena kod javnog bilježnika).

VIII. Odabir ponuditelja

Najpovoljnijim ponuditeljem smatrat će se ponuditelj koji ponudi najvišu cijenu i čija ponuda udovoljava svim uvjetima javnog natječaja.

Odluka o odabiru najpovoljnijih ponuda objavit će se na internetskoj stranici Hrvatskog zavoda za mirovinsko osiguranje te se smatra uredno dostavljenom svim ponuditeljima protekom osmoga dana od dana objave.

U slučaju odustajanja prvog najpovoljnijeg ponuditelja, najpovoljnijim ponuditeljem smatrat će se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Prvi najpovoljniji ponuditelj koji odustane od ponude gubi pravo na povrat jamčevine.

Ako pristignu dvije identične potpune ponude s istim iznosom ponuđene cijene, ponuditelji će biti pozvani da u roku tri dana nakon primitka obavijesti u zatvorenoj omotnici dostave dopunu ponude, kako bi se donijela odluka o najpovoljnijem ponuditelju.

IX. Sklapanje ugovora o kupoprodaji

Ponuditelj koji bude odabran kao najpovoljniji dužan je, u roku od 30 dana od dana dostave Odluke o odabiru, sklopiti s prodavateljem ugovor o kupoprodaji nekretnine kod javnog bilježnika u Zagrebu, jer u protivnom gubi pravo na povrat jamčevine.

Kupac nekretnine, osim iznosa kupoprodajne cijene, snosi troškove ovjere ili potvrde (solemnizacije) kupoprodajnog ugovora i sve druge obveze vezane uz provedbu kupoprodajnog ugovora te porez na promet nekretnina.

Ugovor o kupoprodaji nekretnine u izvanknjižnom vlasništvu Zavoda podnosi se na potvrdu (solemnizaciju) kod javnog bilježnika.

X. Ostale odredbe

Podnošenjem ponude ponuditelj je izričito suglasan da prodavatelj može prikupljati, koristiti i dalje obrađivati date podatke u svrhu provedbe natječajnog postupka, sukladno propisima o zaštiti osobnih podataka.

Hrvatski zavod za mirovinsko osiguranje zadržava pravo poništenja natječaja ili dijela natječaja bez davanja obrazloženja i pri tome ne snosi materijalnu ili drugu odgovornost prema ponuditeljima.

Za dodatne obavijesti o uvjetima natječaja ponuditelji se mogu obratiti Hrvatskom zavodu za mirovinsko osiguranje, Odjelu za gospodarenje nekretninama, Zagreb, A. Mihanovića 3, ili na tel. 01/4595-094.

Hrvatski zavod za mirovinsko osiguranje